BCH กำไรเร่งโตปี 64
มีการวิเคราะห์กันว่าในปี 2564 ทาง BCH จะมีการเติบโตได้ดี โดยเฉพาะกำไรมีการเร่งตัว มีโอกาสแตะ 1,430 ล้านบาท เพิ่มขึ้นราว 12% จากงวดเดียวกันของปีก่อน
มีการวิเคราะห์กันว่าในปี 2564 ทาง BCH จะมีการเติบโตได้ดี โดยเฉพาะกำไรมีการเร่งตัว มีโอกาสแตะ 1,430 ล้านบาท เพิ่มขึ้นราว 12% จากงวดเดียวกันของปีก่อน
24 ม.ค. 2564

คุณค่าบริษัท
มีการวิเคราะห์กันว่าในปี 2564 ทางบริษัท บางกอก เชน ฮอสปิทอล จำกัด (มหาชน) หรือ BCH จะมีการเติบโตได้ดี โดยเฉพาะกำไรมีการเร่งตัว มีโอกาสแตะ 1,430 ล้านบาท เพิ่มขึ้นราว 12% จากงวดเดียวกันของปีก่อน เนื่องจากจะมีการเข้ารักษาในโรงพยาบาลไปในทิศทางน่าจะเข้าสู่ภาวะปกติหลังสถานการณ์โควิด-19 คลี่คลาย โดยเฉพาะในครึ่งหลังของปี 2564
ทั้งนี้ การเร่งตัวขึ้นหนุนโดยรายได้จากผู้ป่วยประกันสังคม (สปส.) เพิ่มขึ้น 11% จากงวดเดียวกันของปีก่อน ประกอบกับผู้ป่วยทั่วไปเพิ่มขึ้น 9% และรายได้เพิ่มขึ้น 19% จากโรงพยาบาลเวิลด์เมดิคอล (WMC) ซึ่งเน้นกลุ่มผู้ป่วยต่างชาติเป็นหลัก
มิหนำซ้ำอัตรากำไรของ EBITDA อาจเพิ่มขึ้นเป็น 28.9% ในปี 2564 จาก 28.6% ในปี 2563 เนื่องจากการเพิ่มขึ้นของรายได้ และโดยเฉพาะอย่างยิ่งธุรกิจโรงพยาบาลมีต้นทุนคงที่ และการมีต้นทุนคงที่ในสัดส่วนที่สูง
ส่วนกรณีทางด้านโรงพยาบาลเวิลด์เมดิคอลที่มีเป้าหมายรักษาผู้ป่วยต่างชาติที่มีอัตรากำไรสูง และคาดจะเป็นตัวขับเคลื่อนการเติบโตของรายได้ในระยะยาวเนื่องจาก BCH พยายามกระจายความเสี่ยงออกไปจากผู้ป่วยประกันสังคม
โดยปัจจุบันโรงพยาบาลเวิลด์เมดิคอลมีสัดส่วน 13% ของรายได้ทั้งหมด และคาดการณ์ว่าจะเพิ่มขึ้นเป็น 18% ในปี 2568 คาดว่ารายได้ของโรงพยาบาลเวิลด์เมดิคอลจะมี EBITDA สูงกว่ากลุ่มอื่น ๆ 7-10% และจะเพิ่มอัตรากำไร EBITDA เป็น 28.9% ในปี 2568 จาก 28.6% ในปี 2563
อย่างไรก็ดี ประมาณ 37% ของรายได้ปี 2563 คาดจะมาจากผู้ป่วยประกันสังคม ซึ่งคาดว่าจะเติบโตขึ้น 10% เฉลี่ยตั้งแต่ปี 2564-2568 จากรายได้ต่อหัวที่สูงขึ้นประมาณ 7% (ทั้งจากการเจ็บป่วยที่รุนแรงขึ้น และการปรับอัตราเงินเฟ้อจากสปส.) และ 3% จากสมาชิกที่เพิ่มขึ้น แม้ว่ากลุ่มสปส.จะทำกำไรได้น้อย แต่ก็ให้กระแสเงินสดที่มั่นคงสำหรับ BCH และยังได้ประโยชน์จากการประหยัดจากขนาดและประสิทธิภาพด้านต้นทุน
นอกเหนือจากในปี 2564 ผลกำไรจะเร่งตัวดีขึ้นแล้ว แต่ทาง BCH ก็ถือว่าเป็นหุ้นที่มีกำไรเติบโตต่อเนื่อง ดูจากปี 2560 มีกำไรสุทธิ 917.06 ล้านบาท ต่อมาในปี 2561 มีกำไรสุทธิขยับขึ้นมาอยู่ที่ 1,089.47 ล้านบาท ขณะที่ในปี 2562 มีกำไรสุทธิขยับขึ้นมาอยู่ที่ 1,134.91 ล้านบาท และงวดเก้าเดือนแรกปี 2563 มีกำไรสุทธิแล้ว 951.09 ล้านบาท เป็นการสะท้อนว่าบริษัทมีความสมารถในการทำกำไรได้ค่อนข้างดี
สุดท้าย บล.เมย์แบงก์ กิมเอ็ง ยังคงชอบ BCH จากการเติบโตของรายได้ที่มั่นคง หนุนจากผู้ป่วยทั้งในประเทศและรายได้ที่เพิ่มขึ้นจากผู้ป่วยต่างชาติ แนะนำ “ซื้อ” ราคาเป้าหมาย 18 บาท
…
ผู้ถือหุ้นรายใหญ่
รายชื่อกรรมการ